Integratsiooni Sihtasutus

Taotlusvoor nr RK19SKY002

**„Ida-Virumaa ettevõtlust edendavad spordi- ja kultuuriüritused“**

Taotlusvooru juhend

Tallinn 2019

1. TAOTLUSVOORU ÜLDINFO

|  |  |
| --- | --- |
| Taotlusvooru nimetus: | **„Ida-Virumaa ettevõtlust edendavad spordi- ja kultuuriüritused“** (edaspidi Taotlusvoor) |
| Taotlusvooru alusdokumendid: | Vabariigi Valitsuse poolt heaks kiidetud Ida-Virumaa programm, Ida-Virumaa maakonna arengukava 2014-2020, Ida-Virumaa tegevuskava 2015-2020*,* Ida-Viru maakonna arengustrateegia 2019-2030+,arengukava Lõimuv Eesti 2020, Integratsiooni Sihtasutuse (edaspidi Sihtasutus) ning Eesti Vabariigi Rahandusministeeriumi (edaspidi Rahandusministeerium) vaheline kokkulepe |
| Taotlusvooru rahastamisallikas: | Riigieelarve, Ida-Viru maakonna arengustrateegia 2019-2030+, <https://www.riigiteataja.ee/akt/421122018072> |
| Taotlusvooru infopäev: | Infopäevad taotlejatele toimuvad Sihtasutuses järgnevalt:  a) 19.09.2019 kell 15.00 Tallinna kontoris (Rävala 5, 6. korrus);  b) 20.09.2019 kell 12.30 Narva kontoris (Kerese 3, 3. korrus). Infopäevale palume registreeruda aadressil [marina.fanfora@integratsioon.ee](mailto:marina.fanfora@integratsioon.ee) |
| Taotlusvooru kontaktisikud: | Jana Tondi, tel +372 659 9069,  e-post: [jana.tondi@integratsioon.ee](mailto:jana.tondi@integratsioon.ee)  Veronika Stepanova, tel +372 659 9855,  e-post: [veronika.stepanova@integratsioon.ee](mailto:veronika.stepanova@integratsioon.ee) |
| Taotlusvooru info: | Taotlusvooruga seonduvad küsimused ja vastused, mis võivad olla olulised ka teistele taotlejatele, avaldatakse jooksvalt Sihtasutuse kodulehel www.integratsioon.ee viite „Konkursid ja sündmused“ (<https://www.integratsioon.ee/konkursid>) all |

1. TAOTLUSVOORU ÜLDTINGIMUSED

2.1 Taotlusvooru taust

[Ida-Viru maakonna arengustrateegia 2019-2030+](https://www.riigiteataja.ee/akt/421122018072) kirjelduses soovitakse kultuuri- ja spordivaldkonnas populariseerida valdkonna tegevusi, kuna mitmekesine ning hästi toimiv kultuuri- ja spordivaldkond (kultuuri- ja sporditeenuste mitmekesisus ja kvaliteet) on üldise elukeskkonna üheks olulisemaks osaks. Maakonnal on sihiks saavutada murrang ettevõtlusaktiivsuses ning jõuda sellega Eesti keskmisele tasemele. Maakonnas toimib aktiivselt loomemajandussektor, mille oluliseks valdkonnaks on filmitootmise tugiteenused, turismi ja toitlustussektor jne.

[Valdkondlik arengukava Lõimuv Eesti 2020](https://www.kul.ee/sites/kulminn/files/le2020_arengukava_uuendatud_2016.pdf) alaeesmärgi 1 „Lõimumist toetavad hoiakud ja väärtused on Eesti ühiskonnas kinnistunud“ meetme 1.2 „Igapäevaste kontaktide, suhtluse ja kaasamise toetamine ühiskonnas“ raames viiakse aktiivse ühiskondliku osalemise ning ühtse riigiidentiteedi tekke soodustamiseks läbi praktilisi ühistegevusi koostöö- ja kaasamisprojektidena (mh kultuuri- ja spordiprojektid, Eesti eri piirkonna ja eri valdkonna organisatsioonide institutsionaalse koostöö projektid, kohalike vabaühenduste võimestamine kohaliku tasandi otsustusprotsessides osalemisel). Samuti toetatakse vene keelt peamise suhtluskeelena kasutavate elanike suure osakaaluga omavalitsuste ja nendes tegutsevate mittetulundussektori organisatsioonide koostööd. Ülaltoodud tegevustega on plaanis suurendada teistest rahvusest inimeste osalust ja kaasatust otsustusprotsessidesse, nt kohaliku omavalitsuse ja regiooni tasandil (dialoogiplatvormide arendamine konkreetsete lõimumisküsimuste konsensuslikuks lahendamiseks jms). Meetme tulemusena on toetatud eelkõige eri piirkondades elavate ja eri keelelis-kultuurilise taustaga inimeste omavahelised praktilised kontaktid, kaasatud eri keelelis-kultuurilise taustaga inimesed ning nende osalusel põhinevad organisatsioonid (sh rahvuskultuuriseltsid) aktiivsesse ühiskonnaellu (sh läbi kohaliku tasandi osaluse Ida-Virumaa piirkonnas).

Toetavad tegevused võivad olla kultuuri- ja spordiüritused (etendused, festivalid, näitused, kirjandusüritused, spordivõistlused jne).

Ida-Virumaa tegevuskava 2015-2020 näeb ette erimeetmete rakendamise Ida-Virumaa majanduse elavdamiseks ja piirkonna elukeskkonna atraktiivsuse suurendamiseks, nooremaealiste väljavoolu pidurdamiseks ning läbi piirkonna eelisarendamise mahajäämuse vähendamiseks teistest Eesti piirkondadest. Seda eesmärki teenib ka toetuse saaja esitatud taotlus ning poolte ühine huvi Ida-Virumaa ettevõtluse ja majandusarengu toetamisel.

2.2 Taotlusvooru eesmärgid

a) Elavdada Ida-Virumaa ettevõtlust ja majandusarengut, tõsta piirkonna elukeskkonna atraktiivsust, pidurdada nooremaealiste väljavoolu ning läbi piirkonna eelisarendamise vähendada mahajäämust teistest Eesti piirkondadest.

b) Spordi- ja kultuuritegevuste toetamise kaudu aidata kaasa erinevate piirkondade sidustatuse paranemisele Ida-Virumaaga ning mitmekesistada spordi- ja kultuurielu ning edendada Ida-Virumaa turismi (Ida-Viru turismiklastri strateegia 2014-2020: <http://ivek.ee/static/Ida-Viru-turismiklastri-strateegia-2014-2020.pdf> ).

2.3. Toetuse andmise tulemus

2.3.1 Oodatavad tulemused:

a) erinevatel üritustel on osalenud üle 30 000 inimese;

b) piirkonnas on kasvanud läbiviidavate ürituste arv;

c) on kasvanud turismitulu (nt arvestusega, et ööbiv külastaja kulutab keskmiselt 50 eurot ja mitteööbiv külastaja 25 eurot päevas);

d) on suurenenud kultuuri- ja spordisündmuste meediakajastuste arv;

e) Ida-Virumaal toimunud kultuuri- ja spordiüritused on tutvustatud Eesti avalikkusele.

2.3.2 Mõõdetavad tulemused:

a) erinevatel üritustel osalejate arv - üle 30 000 inimese;

b) toetatud ürituste arv (sh uusürituste arv) - 10 (sh uusüritusi 3);

c) ürituste korraldamisesse kaasatud piirkonna elanike ja organisatsioonide arv – 200 elanikku/10 organisatsiooni;

d) turismitulu kasv.

2.4 Toetatavad tegevused ning vähese tähtsusega abi

2.4.1 Taotlusvooru raames toetatakse kultuuritegevusi Ida-Virumaal, milles üheks osapooleks on Ida-Virumaa organisatsioonid ja ettevõtjad, mis toetavad kohalikku ettevõtlust ja lõimumist ühiskonnas, nagu erinevate kultuuriürituste, sh balleti-, muusika- ja filmifestivalide, korraldamist;

2.4.2 Taotlusvooru raames toetatakse sporditegevusi Ida-Virumaal, milles üheks osapooleks on Ida-Virumaa kohalik organisatsioon, mis toetab kohalikku ettevõtlust ja lõimumist ühiskonnas, nagu erinevate massi- või meeskonnaspordi üritusi, sh festivalide, korraldamist.

Eelistatud on Eesti kultuuri ja spordiga tutvumise võimaluste pakkumine, ntseiklus-, üllatust- ja elamuskogemust pakkuvad tegevused.

Kultuuri- ja sporditegevustes **osalevate inimeste arv on vähemalt 1000** ja **taotletava toetuse maht on vähemalt 10 000 (kümme tuhat) eurot ja mitte rohkem kui 25 000 (kakskümmend viis tuhat) eurot, lisaks taotleja omapanus**.

2.4.3 Käesoleva taotlusvooru raames toetatavate tegevuste toetamine võib kvalifitseeruda vähese tähtsusega abiks (edaspidi VTA).

a) Kui toetus loetakse vähese tähtsusega abiks VTA määruse [[1]](#footnote-1) mõistes, kontrollib Sihtasutus riigiabi ja vähese tähtsusega abi registrist, et taotletava toetuse andmisel ei ületaks taotlejale kolme järjestikuse majandusaasta jooksul eraldatud vähese tähtsusega abi koos taotlusvoorust eraldatava toetusega 200 000 eurot.

b) Kui vähese tähtsusega abina kvalifitseeruvat toetust taotletakse suuremas summas, kui taotleja on vähese tähtsusega abina õigustatud saama, vähendab Sihtasutus taotleja nõusolekul toetuse summat vähese tähtsusega abi ülemmäärani.

c) Vähese tähtsusega abi suuruse arvestamisel loetakse üheks ettevõtjaks isikuid, kes on omavahel seotud VTA määruse artikli 2 lõike 2 kohaselt. Lisaks võetakse vähese tähtsusega abi andmisel arvesse VTA määruse artiklis 5 sätestatud erinevateks eesmärkideks antava vähese tähtsusega abi kumuleerimisreegleid.

2.5 Nõuded taotlejale

2.5.1 Taotlejaks võib olla Eesti Vabariigis registreeritud juriidiline isik, avalik-õiguslik, sh kohalik omavalitsus ja selle hallatav asutus, ja eraõiguslik juriidiline isik või äriregistrisse kantud füüsilisest isikust ettevõtja (edaspidi Taotleja).

2.5.2 Taotleja peab vastama järgmistele nõuetele:

1. tal ei ole maksu- või maksevõlga riigi ees või see on ajatatud;
2. ta ei ole pankrotis, likvideerimisel ega sundlõpetamisel ning tal ei ole kehtivat äriregistrist kustutamise hoiatust;
3. juhul, kui Sihtasutus on teinud talle varasemalt toetuse tagasinõudmise otsuse, ei tohi tal olla otsuse kohaselt tagasimaksmisele kuuluv toetus tähtajaks tagasi maksmata;
4. tal ei ole majandusaasta aruande esitamise võlga;
5. tal ei ole aruande esitamise võlga ja muid täitmata kohustusi Sihtasutuse ees;
6. Taotleja juhatuse ega juhtorganite (sh nõukogu) liige ei ole Sihtasutuse töötaja.
   1. Nõuded taotlusele
      1. Projekt vastab Taotlusvooru juhendi p 2 seatud Taotlusvooru eesmärgile ja tingimustele.
      2. Projekti tegevused toimuvad ja kulud tekivad abikõlblikkuse perioodi jooksul.

2.6.3 Taotlus peab muuhulgas sisaldama järgmisi andmeid ja dokumente:

a) andmed taotleja kohta;

b) andmed projekti kohta, sealhulgas projekti nimetus, eesmärk, projekti tegevuste kirjeldus, elluviimise aeg ja koht, sihtrühm, oodatav mõju, planeeritud teavitustegevused, eelarve, taotletava toetuse summa;

c) volikiri, kui taotleja esindusõiguslik isik tegutseb volituse alusel ja volitus ei ole antud Sihtasutuse taotluste Kultuuriministeeriumi toetuste menetlemise infosüsteemi (edaspidi e-keskkond) kaudu.

2.6.4 Kui taotleja on taotlenud projektile või projekti osadele tegevustele toetust samal ajal mitmest meetmest või muudest riigieelarvelistest, Euroopa Liidu või välisabi vahenditest, peab taotluses olema esitatud sellekohane teave.

2.6.5 Projekti tegevused toimuvad Ida-Virumaal.

2.6.6 Projekti sihtrühm on Eesti elanikud ja väliskülalised. Üritustest on oodatud osa võtma kõik Ida-Virumaa külalised, sh Ida-Virumaa elanikud ja organisatsioonid.

2.6.7 Sihtrühmani jõudmiseks kasutatakse erinevaid meedia ja – uudiste edastamise kanaleid, sh raadio, televisiooni ja sotsiaalmeediat, tehakse tihedat koostööd oma partneritega, Ida-Virumaa Ettevõtluskeskusega, **Ettevõtluse Arendamise Sihtasutus**ega, kohaliku omavalitsuse üksustega jt.

2.6.8 Nõuded projekti eelarvele

a) Projekti eelarve on projekti tegevuste elluviimiseks vajalike abikõlblike kulude summa.

b) Projekti eelarve koostatakse ainult Sihtasutuselt taotletava toetuse kohta.

c) Ülevaade kaasatud partneritest, projekti kaasrahastajatest, nende ja/või Taotleja rahalisest panusest ja teenitavast tulust antakse taotluse p-s 11. Juhul, kui projekti elluviimise raames teenitakse tulu, peab see olema kajastatud eraldi.

d) Projekti eelarves näidatud kulude detailsuse aste peab olema piisav hinnangu andmiseks nende kulude vajalikkuse kohta. Ebapiisava detailsuse astmega kirjeldatud kulude puhul võib Sihtasutus küsida täiendavaid selgitusi.

2.7 Taotlusvooru avamine ja taotluste esitamine

2.7.1 **Taotlusvooru väljakuulutamise aeg on 10.09.2019.**

2.7.2 Taotluste esitamise tähtaeg on **10.10.2019 kell 23.59.**

2.7.3 Taotluse peab esitama esindusõiguslik isik e-keskkonna kaudu aadressil <https://toetused.kul.ee/et/login> E-keskkond saadab taotlejale kinnituse taotluse kättesaamise kohta.

2.7.4 Kõiki ühte taotlusvooru esitatud taotlusi menetletakse samal ajal. Tähtajaks esitatud taotlus peab olema esitatud ettenähtud viisil ja vormil koos nõutud dokumentidega. Taotlemine toimub Sihtasutuse toetuste taotlemise e-keskkonna kaudu. Kui taotluse esitamisel esineb e-keskkonnas tehniline viga ja selle tõttu ei ole võimalik taotlust tähtpäevaks esitada, loetakse taotluse esitamise tähtpäevaks tehnilise vea likvideerimisele järgnev tööpäev.

2.7.5 Iga Taotleja saab esitada Taotlusvoorule ühe taotluse. Samalt Taotlejalt enama kui ühe taotluse laekumisel menetletakse ajaliselt viimasena e-keskkonna kaudu esitatud ja nõuetekohaselt vormistatud taotlust.

2.7.6 Taotlus vormistatakse eesti keeles.

2.7.8 Pärast Taotlusvooru tähtaega või muul viisil (nt e-kirjaga) laekunud taotlusi ei menetleta.

2.7.9 Kõik taotluse vormistamise ja esitamisega seotud kulud kannab Taotleja.

* 1. Kulude abikõlblikkus
     1. **Taotlusvooru abikõlblikkuse periood on 10.09.2019 – 20.04.2020**.
     2. Projekti abikõlblikkuse periood on taotluses määratud ajavahemik, millal tegevused algavad ja lõppevad ning tegevuste teostamiseks vajalikud kulud tekivad.

2.8.3 Projekti tegevustega seotud kuludokumendid peavad olema koostatud ja tasutud projekti abikõlblikkuse perioodi sees või 15 päeva jooksul pärast selle perioodi lõppu. Sihtasutus loeb projekti lõppenuks pärast aruande kinnitamist ning sellest teavitatakse toetuse saajat e-keskkonna kaudu.

2.8.4 Taotlusvooru raames rahastatakse tegevusi ja kulutusi, mis on läbipaistvad, põhjendatud, mõistlikud ja vajalikud projekti elluviimiseks.

2.8.5 Taotlusvoorule esitatava projekti ettevalmistamise, juhtimise, elluviimise, kommunikatsiooni ja aruandluse eest vastutab Taotleja. Projektijuhtimist ei osteta sisse teenusena.

2.8.6 Abikõlblikud kulud on:

a) tegevuste korraldamisega otseselt seotud põhjendatud ja mõistlikud kulud;

b) projekti juhtimisega seotud tööjõukulud, nt projektijuht ja raamatupidaja töötasu, summas kuni 20% projekti kogumaksumusest.

2.8.7 Mitteabikõlblikud kulud on:

a) organisatsiooni liikmemaks;

b) sularahas tasutud kulu;

c) kinnisvara soetamise ja renoveerimise kulu;

d) trahv, kohtukulu, viivis;

e) käibemaks, välja arvatud, kui käibemaks ei ole käibemaksuseaduse alusel tagasisaadav;

f) väljaspool Eestit toimuva sündmuse korraldamise kulu;

g) kulu, mis on toetuse saajale hüvitatud teistest meetmetest, riigieelarve, muu avaliku sektori või välisabi vahenditest;

h) projekti juhtimisega seotud tööjõukulu summas, mis ületab 20% projekti kogumaksumusest;

i) kulu, mis on tehtud väljaspool kokku lepitud projekti abikõlblikkuse perioodi.

2.9 Taotlusvooru eelarve ja toetuse summa

2.9.1 Taotlusvooru eelarve on **95 400.00 eurot**. Sihtasutusel on õigus Taotlusvooru eelarvet muuta.

2.9.2 Taotletava toetuse **minimaalne summa on 10 000 eurot** ja **maksimaalne summa 25 000 eurot** taotluse kohta.

3. TAOTLUSE MENETLEMINE

3.1 Hindamise raames hinnatakse Taotleja ja taotluse vastavust Taotlusvooru tingimustele ning antakse sisuline hinnang esitatud projektile (koondhinne).

3.2 Taotluse sisulise hindamise eelduseks on Taotleja ja taotluse vastavaks tunnistamine (vt p 4).

3.3 Vajadusel võib Sihtasutus teha Taotlejale täpsustavaid päringuid seoses taotluses sisalduva informatsiooni ebapiisavusega või taotluse vormistamisega. Puuduste kõrvaldamiseks ettenähtud tähtaeg on kuni 3 (kolm) tööpäeva päringu väljasaatmisele järgnevast tööpäevast arvates. Sihtasutus jätab taotluse läbi vaatamata ja sisuliselt hindamata, kui taotleja ei ole tähtaja jooksul puudusi kõrvaldanud, ning teavitab sellest taotlejat e-keskkonna kaudu.

3.4 Koondhindena on võimalik käesoleva Taotlusvooru raames saada kuni 100 punkti (vt p 6).

3.5 Toetust ei määrata projektidele, mis saavad koondhindena alla 60 punkti.

3.6 Toetuste määramine toimub pingerea alusel Taotlusvooru eelarve piires. Pingerea koostamise aluseks on sisulise hindamise läbinud taotluste koondhinded. Võrdse koondhindega taotlusi järjestatakse mõju eest saadud hinde alusel.

3.7 Sihtasutusel on õigus teha ettepanek toetada projekti osaliselt, näidates ära toetatavad tegevused ja kulud.

3.8 Toetus määratakse Sihtasutuse juhataja käskkirjaga.

3.9 Toetuse mittemääramise põhjused võivad olla järgmised:

a) Taotleja ei vasta nõuetele;

b) taotlus ei vasta nõuetele;

c) taotlus on saanud sisulise hindamise käigus alla 60 punkti;

d) Taotlusvooru eelarves ei jätku taotluse rahastamiseks vahendeid;

e) ilmnenud on Sihtasutusest sõltumatud asjaolud, mis teevad Taotlusvooru läbiviimise võimatuks.

3.10 Toetuse Saajate nimed avaldatakse Sihtasutuse koduleheküljel ([www.integratsioon.ee](http://www.integratsioon.ee)).

3.11 Taotlejale saadetakse tema taotluse kohta tehtud otsus e-keskkonna kaudu 30 (kolmekümne) tööpäeva jooksul pärast taotluste esitamise tähtaega.

3.12 Taotlejal on õigus esitada vaie 30 kalendripäeva jooksul, arvates päevast, mil Taotleja sai teada või pidi teada saama oma õiguste rikkumisest. Esitatud vaie peab vastama haldusmenetluse seaduse nõuetele.

4. TAOTLEJA VASTAVAKS TUNNISTAMINE

Vastavaks tunnistatakse Taotlejaid, kes vastavad järgmistele kriteeriumitele:

|  |  |
| --- | --- |
| Kriteerium | Kontrollimise alus |
| Taotlejaks on Eesti Vabariigis registreeritud ettevõte, kolmanda sektori asutus, avalik-õiguslik, sh kohalik omavalitsus ja selle hallatav asutus, ja eraõiguslik juriidiline isik | e-äriregistri andmed |
| Taotlejal puuduvad viimase kahe aasta jooksul (arvates käesoleva Taotlusvooru väljakuulutamise kuupäevast) tekkinud ja tähtaegselt tasumata Sihtasutusega sõlmitud varasemate Lepingutega seotud nõuded | Sihtasutuse rahastatud projektide andmebaasi andmed |
| Taotlejal puudub Eestis riikliku maksu maksuvõlg ning tähtpäevaks tasumata jäetud maksusummalt arvestatud intressivõlg | e-maksuameti andmed |
| Taotleja ei ole tegevust piiravas olukorras, sh pankrotistunud või likvideerimisel | e-äriregistri andmed |
| Taotleja juhatuse ega juhtorganite (sh nõukogu) liige ei ole Sihtasutuse töötaja | Sihtasutuse andmete alusel |

5. TAOTLUSE VASTAVAKS TUNNISTAMINE

Vastavaks tunnistatakse Taotlejaid, kes vastavad järgmistele kriteeriumitele:

|  |  |
| --- | --- |
| Kriteerium | Kontrollimise alus |
| Taotlus laekus tähtaegselt | Info e-keskkonnas |
| Taotluse koos lisadega on esitanud esindusõiguslik isik või tema volitatud isik | e-äriregistri andmed ja taotlus |
| Taotleja on esitanud taotlusvooru ainult ühe individuaalse taotluse. Samalt Taotlejalt enama kui ühe taotluse laekumisel menetletakse ajaliselt viimasena e-keskkonna kaudu esitatud ja nõuetekohaselt vormistatud taotlust | Info e-keskkonnast |
| Taotluses märgitud tegevuste periood jääb lubatud ajavahemikku | Taotluses toodud info põhjal |
| Taotletav toetus ei ole väiksem miinimumist ega ületa lubatud maksimumi | Taotluses toodud info põhjal |
| Eelarve on koostatud aritmeetiliselt korrektselt | Taotluses toodud info |
| Taotleja ei ületa toetust saades VTA piirmäära | Riigiabi ja vähese tähtsusega abi register |

6.SISULINE HINDAMINE

6.1 Sisulise hindamise käigus hinnatakse projekti järgmiste kriteeriumite alusel:

|  |  |
| --- | --- |
| KRITEERIUM | Kriteeriumi osakaal koondhindes |
| 1. Projekti ettevalmistamise kvaliteet | **60** |
| * 1. Projekti põhjendatus ja vastavus järgmistele Taotlusvooru eesmärkidele:   a) elavdada Ida-Virumaa ettevõtlust ja majandusarengut, tõsta piirkonna elukeskkonna atraktiivsust, pidurdada nooremaealiste väljavoolu ning läbi piirkonna eelisarendamise vähendada mahajäämust teistest Eesti piirkondadest;  b) spordi- ja kultuuritegevuste toetamise kaudu aidata kaasa Eesti erinevate piirkondade sidustatuse paranemisele Ida-Virumaaga ning mitmekesistada spordi- ja kultuurielu ning edendada Ida-Virumaa turismi (Ida-Viru turismiklastri strateegia 2014-2020: <http://ivek.ee/static/Ida-Viru-turismiklastri-strateegia-2014-2020.pdf>);  c) sihtrühma kirjeldus, sh planeeritud osalejate arv , kohalike elanike ja organisatsioonide kaasatus; külastajate arv, külastajaid toetuse kohta; signatuurürituse potentsiaal;  d) projekti uudsus (uus või oluliselt arenenud üritus). | 20 |
| 1.2. Projekti tegevusi kajastavate teavitustegevuste olemasolu ja läbimõeldus | 20 |
| 1.3. Kavandatud kulutuste tõhusus, säästlikkus, vajalikkus ja põhjendatus projekti tegevuste seisukohast | 20 |
| 2. Projekti kavandatud mõju | **40** |
| 2.1. Projekti tegevuste elluviimisega saavutatav laiem valdkondlik (turism, väikeettevõtlus, piirkonna maine) mõju | 20 |
| 2.2. Projekti tegevuste elluviimisega saavutatav kogukondlik (sh kohalike elanike ja asutuste kaasatus ürituse ettevalmistamisel ja läbiviimisel) mõju | 20 |
| Punktid kokku | **100** |

6.2 Taotlusi hindab Sihtasutuse moodustatud hindamiskomisjon. Hindajad täidavad iga projektitaotluse kohta hindamislehe. Taotluste hindamistulemuse saamiseks liidetakse kõigi hindajate taotlusele antud punktid ja arvutatakse hindajate arvuga jagades punktisumma keskmine (koondhinne). Kui taotluse keskmine punktisumma on väiksem kui 60 punkti, siis taotlusele toetust ei määrata.

7. TOETUSE MAKSMISE TINGIMUSED JA TINGIMUSTE MUUTMINE

7.1 Toetus makstakse toetuse saajale välja enne kulude abikõlblikkuse tõendamist ettemaksena 80% ulatuses ning kuni 20% ulatuses lõppmaksena pärast lõpparuande kinnitamist.

Toetuse esimese osa väljamakse teeb Sihtasutus 10 (kümne) tööpäeva jooksul pärast toetuse määramise käskkirja kinnitamist.

Toetuse Saaja viib projekti lõpuni kasutades selleks vajadusel oma vahendeid, kuna toetuse lõppmakse laekub pärast projekti lõpparuande kinnitamist.

7.2 Kõikidest projekti elluviimist ja eelarve kasutamist oluliselt mõjutavatest muudatustest tuleb Sihtasutust teavitada e-keskkonna kaudu.

7.3 Muudatustest teavitamine ja muudatustaotluste esitamine peab toimuma sõltuvalt muudatuse iseloomust viivitamatult või mõistliku aja jooksul alates hetkest, kui Toetuse Saaja sai muudatuse vajalikkusest teada või pidi sellest teada saama.

7.4 Projekti eelarve, muutmist eeldavad sellised muudatused, kus eelarverida suureneb rohkem kui 30% rea esialgsest summast või lisandub uus kulu. Projekti eelarve sellises ulatuses muutmiseks esitab Taotleja Sihtasutusele e-keskkonna kaudu vastavasisulise avalduse koos muutmise vajalikkuse põhjendustega.

7.5 Muudetud eelarvet võib hakata täitma pärast vastava kokkuleppe sõlmimist või selles kokkuleppes märgitud ajast.

7.6 Projekti kulude ja tulude suurenemisel ei suurene Sihtasutuse määratud toetuse kogusumma/kogumaksumus.

8. PROJEKTI DOKUMENTATSIOON JA RAAMATUPIDAMINE

8.1 Toetuse Saaja peab tegevuse läbiviimise ja kulude katmise kohta Eesti Vabariigis kehtivatele õigusaktidele vastavat raamatupidamist. Kõik projekti kulu- ja tuluallikad peavad olema kantud Toetuse Saaja raamatupidamisse, olema tuvastatavad ja kontrollitavad ning tõendatavad maksedokumentidega.

8.2 Toetuse Saaja peab säilitama raamatupidamisdokumente ja olulist projektidokumentatsiooni (nt võrreldavad hinnapakkumised, oluline kirjavahetus jne) vastavalt raamatupidamisseaduses sätestatud korrale.

8.3 Sihtasutusel, Rahandusministeeriumil ja teistel volitatud isikutel on õigus kontrollida toetuse kasutamisega seotud dokumente ja projekti tegevusi, sh külastada Toetuse Saajat ning tema läbiviidavaid tegevusi (nii projekti toimumise ajal kui ka pärast projekti lõppemist). Sihtasutusel on õigus kulud Toetuse Saajalt tagasi nõuda, kui tuvastatakse nende mitteabikõlblikkus või seotus mitteabikõlblike tegevustega.

8.4 Kõik toetusest tehtavad maksed teeb Toetuse Saaja pangaülekande teel, sh kulude hüvitamine majanduskulude või avansiaruande alusel.

9. AVALIKKUSE TEAVITAMINE

9.1 Taotluses peab olema lisatud ülevaade projektiga seotud teavitustegevustest, milles on välja toodud võimalikud tegevused ja kanalid, kus plaanitakse oma projekti tutvustada.

9.2 Toetuse Saaja kohustub projektiga seotud avalikes esinemistes, aruannetes ja trükistes nimetama toetajana Sihtasutust ning kasutama Sihtasutuse logo. Täpsem info logode kasutamise kohta asub aadressil <https://www.integratsioon.ee/sumboolika-ja-logod>.

10. RIKKUMISED JA TOETUSE TAGASTAMINE

10.1 Kui Toetuse Saaja ei vii projekti ellu vastavalt kokkulepitule, on Sihtasutusel õigus maksed katkestada, oma rahalist panust vähendada ja/või nõuda juba makstud summade osalist või täielikku tagastamist.

10.2 Sihtasutus võib Toetuse Saajalt toetuse osaliselt või täielikult tagasi nõuda järgmistel juhtudel:

10.2.1 ilmneb asjaolu, mille korral toetuse saamise taotlust ei oleks rahuldatud;

10.2.2 toetust ei ole kasutatud ettenähtud korras ja tingimustel;

10.2.3 ilmneb, et projekti tegevused on ellu viimata;

10.2.4 ettekirjutus toetuse kasutamisega kaasneva rikkumise lõpetamiseks, edasiste rikkumiste ärahoidmiseks ja rikkumiste tagajärgede kõrvaldamiseks on jäetud tähtajaks täitmata;

10.2.5 Toetuse Saaja ei ole täitnud taotlusvooru juhendis võitoetuse andmist ja kasutamist reguleerivates õigusaktides talle pandud kohustusi.

11. ARUANDLUS

11.1 Toetuse saaja esitab projekti lõpparuande Sihtasutusele e-keskkonna kaudu pärast projekti abikõlblikkuse perioodi 15 tööpäeva jooksul. Toetuse Saajal on võimalus aruande esitamise tähtaega põhjendatud juhtudel avalduse alusel pikendada.

11.2 Aruandluses lähtutakse taotlusest, taotlusvooru juhendi nõuetest ja aruannete kinnitatud vormidest. Projekti aruanne koosneb sisu- ja finantsaruandest.

11.3 Projekti finantsaruandes tuleb esitada ülevaade lõplikult kujunenud eelarvest. Maksedokumendid tuleb esitada Sihtasutuse eraldatud toetuse kohta.

11.4 Sihtasutus võib küsida Toetuse Saajalt täiendavat teavet toetuse kasutamise kohta. Sihtasutus võib juhul, kui aruande läbi vaatamise käigus selgub, et aruandes esinevad puudused, küsida toetuse saajalt selgitusi ja lisadokumente aruandes esitatud andmete kohta või nõuda aruande täiendamist ehk puuduste kõrvaldamist. Puuduste kõrvaldamiseks võib Sihtasutus anda toetuse saajale kuni 14 kalendripäeva, mil peatub aruande menetlemise aeg. Kui puudus kõrvaldatakse, loetakse puudusega seotud nõue täidetuks.

11.5 Kontaktisik nõustab vajadusel Toetuse Saajaid taotlusvooru ja projekti elluviimisega seotud küsimustes , sh aruande täitmisel ja koostamisel. Nõustamine on Toetuse Saajale vabatahtlik.

12. TAOTLUSVOORU TÜHISTAMINE

12.1 Sihtasutusel on õigus Taotlusvoor tühistada järgmistel juhtudel:

12.2 Taotlusvoor on olnud ebaedukas, st ühtegi (nõuetele vastavat) taotlust ei laekunud;

12.3 Taotlusvooru majanduslikud ja tehnilised andmed on oluliselt muutunud;

12.4 erandjuhud või *force majeure*, mis takistavad planeeritud tegevuste normaalset kulgu;

12.5 Protseduurides on esinenud normide rikkumist, eriti juhul, kui see on takistanud ausat konkurentsi.

13. LISAD

Lisa 1. Registreerimislehe vorm.

1. Kui toetus on käsitletav vähese tähtsusega abina ettevõtjale Euroopa Komisjoni määruse (EL) nr 1407/2013, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 352, 24.12.2013, lk 1–8) artikli 3 mõistes, tuleb toetuse kasutamisel järgida nimetatud määruses ja konkurentsiseaduse §-s 33 sätestatut. [↑](#footnote-ref-1)